Meer as 500 beseer in brand by konsert | Maroela Media
Meer as 500 beseer in brand by konsert
Foto: ETTV via AP
Meer as 500 mense is beseer, waaronder agt kritiek, nadat 'n brand tydens 'n konsert by 'n waterpretpark in Taipei, Taiwan uitgebreek het.
Die brand het ontstaan nadat 'n gekleurde poeier wat voor die skare gegooi is, ontplof het, aldus plaaslike mediaberigte.
Wang Wei-sheng, 'n woordvoerder van die Taipei-brandweer, het gesê die poeier het verder op die grond bly brand en mense het brandwonde aan hul bene en onderlywe opgedoen. Volgens Wang het 516 mense brandwonde opgedoen.
Volgens die Taiwan Central News Agency is agt mense kritiek beseer. 'n 18-jarige meisie van Taiwan het brandwonde aan 90% van haar lyf opgedoen. Die organiseerder van die konsert, sowel as werkers by die park word intussen ondervra oor die vlambare poeier wat tydens die konsert van die verhoog af gegooi is.